Siw Järbyn

Siw Britt-Marie Järbyn (født 1945 i Göteborg) er en svensk sminkør og maskør som har vunnet en rekke film- og TV-priser. 
Siw Järbyn har utdannelse som maskør og parykkmaker.Etter at hun flyttet til Oslo i 1987 har hun arbeidet på en rekke norske spillefilmer og TV-dramaserier. Hun markerte seg tidlig i sitt nye hjemland med en Amandapris i 1989 for beste faglige innsats på innen sminke. Denne prisen mottok hun for spillefilmen Landstrykere, som bygget på Knut Hamsuns roman med samme navn. I 1998 mottok hun hedersprisen Gullklapperen under Amandaprisutdelingen.Fra årtusenskiftet og frem til hun gikk av med pensjon var Siw Järbyn ansatt som sminkør i NRK.I 2010 ble hun tildelt en Amandapris i kategorien «beste kostyme/sminke» sammen med Marit Sæthren og Inger Fjellkleiv, for TV-serien Harry & Charles som hadde premiere på NRK året før. I 2013 ble hun tildelt Årets Æresfagpris under Gullrutens pristildelingsfest. I 2017 var hun nominert til Gullrutens fagpris som maskør på TV Norges humorserie Costa del Kongsvik, sammen med Janne Skarpeid og Hanne Iveland Henriksbø.I 2020 mottok Siw Järbyn Amandaprisen i kategorien «maske/sminke» for spillefilmen Spionen.


== Filmografi (utvalg) ==
Blant de produksjonene som Siw Järbyn har vært ansvarlig for maske/sminke på, kan nevnes (årstallet står for kinopremiere, eventuelt TV-premiere for verk som ikke først ble vist på kino):

2019 – Spionen, norsk spillefilm regissert av Jens Jonsson
2016 – Costa del Kongsvik, TV-serie regissert av Lars Kristian Flemmen
2016 – Grand Hotel, norsk film regissert av Arild Fröhlich
2014 – Frøken Julie, spillefilm (internasjonal samproduksjon) regissert av Liv Ullmann
2009 – Harry & Charles, TV-dramaserie regissert av Marit Moum Aune
2007 – O'Horten, norsk spillefilm regissert av Bent Hamer
2000 – Da jeg traff Jesus ... med sprettert, norsk film regissert av Stein Leikanger
1998 – Salige er de som tørster, norsk spillefilm regissert av Carl Jørgen Kiønig
1998 – Livets dans, norsk film regissert av Sølvi A. Lindseth
1996 – Jakten på nyresteinen, norsk barnefilm regissert av Vibeke Idsøe
1996 – Hustruer III, norsk spillefilm regissert av Anja Breien
1995 – Drömspel, norsk spillefilm regissert av Unni Straume
1993 – Secondløitnanten, norsk spillefilm regissert av Hans Petter Moland
1993 – Telegrafisten, norsk spillefilm regissert av Erik Gustavson
1992 – Svarte pantere, norsk spillefilm regissert av Thomas Robsahm
1992 – Lakki, gutten som kunne fly, norsk spillefilm regissert av Svend Wam
1992 – Krigerens hjerte, norsk spillefilm regissert av Leidulv Risan
1991 – Den hvite viking, norsk-islandsk spillefilm regissert av Hrafn Gunnlaugsson
1990 – Døden på Oslo S, norsk spillefilm regissert av Eva Isaksen
1990 – Smykketyven, norsk spillefilm regissert av Anja Breien
1989 – Landstrykere, norsk spillefilm regissert av Ola Solum
1989 – Dykket, norsk spillefilm regissert av Tristan DeVere Cole
1988 – En håndfull tid, norsk spillefilm regissert av Martin Asphaug
1988 – Sweetwater, norsk spillefilm regissert av Lasse Glomm
1988 – Folk og røvere i Kardemomme by, norsk barnefilm regissert av Bente Erichsen
1986 – Blackout, norsk spillefilm regissert av Erik Gustavson
1985 – Orions belte, norsk spillefilm regissert av Ola Solum
1984 – Ronja Røverdatter, svensk spillefilm regissert av Tage Danielsson


== Referanser ==


== Eksterne lenker ==
(en) Siw Järbyn på Internet Movie Database 
(no) Siw Järbyn hos Filmfront 
(no) Siw Järbyn hos Nationaltheatret 
(sv) Siw Järbyn i Svensk Filmdatabas 
(en) Siw Järbyn hos The Movie Database 
(no) Siw Järbyn demonstrerer hvordan hun legger sminke for TV-opptak i et innslag laget for undervisningskanalen NRK Skole. Besøkt 15. august 2020.